અમદાવાદ: ગુજરાત માધ્યમિક અને ઉચ્ચતર માધ્યમિક શિક્ષણ બોર્ડ દ્વારા ધો. ૧ર સાયન્સ (સેમેસ્ટર-૪) અને ગુજકેટનું પરિણામ અાજે સાંજે ૪-૦૦ વાગ્યે જાહેર કરવામાં આવશે. રાજ્યના શિક્ષણ પ્રધાન ભૂપેન્દ્રસિંહ ચૂડાસમા દ્વારા પરિણામ જાહેર કરવામાં અાવશે, ત્યાર બાદ વિદ્યાર્થીઓ બોર્ડની વેબસાઈટ પરથી પરિણામ જાણી શકશે. ગત માર્ચ-ર૦૧૬માં લેવાયેલી ધો. ૧ર સાયન્સ (સેમેસ્ટર-૪)ની પરીક્ષામાં સમગ્ર રાજ્યમાંથી ૧.૩૮ લાખ જેટલા વિદ્યાર્થીઓએ પરીક્ષા અાપી હતી, જ્યારે ગુજકેટ-ર૦૧૬ની પરીક્ષા ૬૭,૦૦૦ જેટલા વિદ્યાર્થીઓએ અાપી હતી.